3. ลักษณะการประกอบธุรกิจ

3.1 ประวัติความเป็นมาและพัฒนาการที่สำคัญ

พัฒนาการที่สำคัญก่อนปี 2554

ปี 2529 บริษัท แอดวานซ์ อินโฟร์ เซอร์วิส จำกัด (มหาชน) (บริษัท หรือ เอไอเอส)
จดทะเบียนเป็นบริษัทจำกัด เมื่อวันที่ 24 เมษายน 2529
โดยมีวัตถุประสงค์เริ่มแรกในการดำเนินธุรกิจให้เช่าและให้บริการคอมพิวเตอร์

ปี 2532 บริษัท ชินวัตรคอมพิวเตอร์ แอนด์ คอมมิวนิเคชั่นส์ จำกัด (มหาชน)
ซึ่งปัจจุบันได้เปลี่ยนชื่อเป็น บริษัท ชิน คอร์ปอเรชั่น จำกัด (มหาชน) (อินทัช)
ได้เข้ามาเป็นผู้ถือหุ้นของบริษัท ในสัดส่วนร้อยละ 60 ของทุน จดทะเบียน
และได้เปลี่ยนวัตถุประสงค์ในการดำเนินธุรกิจเป็นการให้บริการโทรคมนาคม

ปี 2542 เมื่อวันที่ 19 กุมภาพันธ์ 2542 Singtel Strategic Investments Private
Limited (SingTel) ซึ่งเป็นบริษัทในกลุ่ม Singapore Telecommunications Pte. Ltd.
ประเทศสิงคโปร์ ซึ่งดำเนินธุรกิจเทคโนโลยีสื่อสารและโทรคมนาคม ได้เข้าถือหุ้นในบริษัท โดย
อินทัช และ SingTel เป็นผู้ถือหุ้นในบริษัท ทั้งสิ้นร้อยละ 43.06 และ 19.35 ตามลำดับ

  เมื่อเดือนกุมภาพันธ์ 2542 บริษัทได้เพิ่มสัดส่วนการถือหุ้นในบริษัท แอดวานซ์ เพจจิ้ง จำกัด
  (APG) (เดิมชื่อ บริษัท ชินวัตร เพจจิ้ง จำกัด) ซึ่งดำเนินธุรกิจให้บริการโทรศัพท์ติดตามตัว
  จากเดิมร้อยละ 60.00 เป็นร้อยละ 99.99
  แต่จากการที่บริการโทรศัพท์ติดตามตัวได้รับความนิยมลดลงเป็นอย่างมาก ประกอบกับ
  การปรับตัวลดลงของราคาของเครื่องโทรศัพท์เคลื่อนที่
  ทำให้โทรศัพท์เคลื่อนที่เป็นสิ่งที่สามารถซื้อหาได้ง่ายขึ้น การดำเนินงานของ APG จึงได้ยุติลง
  พร้อมกับมีการคืนสัญญาร่วมการงานให้แก่ ทีโอที เมื่อเดือนมิถุนายน พ.ศ. 2545
  ต่อมาในเดือนกันยายน พ.ศ. 2545 APG ได้ถูกขายให้แก่บริษัทอื่น ดังนั้น APG
  จึงไม่ได้เป็นบริษัทในเครือของบริษัทอีกต่อไป

  ในเดือนตุลาคม 2542 บริษัทเข้าถือหุ้นในบริษัท แอดวานซ์ ดาต้าเน็ทเวอร์ค คอมมิวนิเคชั่นส์
  จำกัด (เอดีซี) (เดิมชื่อบริษัท ชินวัตร ดาต้าคอม จำกัด) ในสัดส่วนร้อยละ 67.95 และบริษัท
  ดาต้าเน็ทเวอร์ค โซลูชั่นส์ จำกัด (ดีเอ็นเอส) ในสัดส่วนร้อยละ 49.00
  ซึ่งทั้งสองบริษัทดำเนินธุรกิจการให้บริการสื่อสารข้อมูลผ่านสายโทรศัพท์

ปี 2544 ตามมติที่ประชุมวิสามัญผู้ถือหุ้นครั้งที่ 2/2544 เมื่อวันที่ 20 สิงหาคม 2544
ได้อนุมัติให้บริษัทซื้อหุ้นบริษัท ชิน ดิจิตอล จำกัด (SDT) ในสัดส่วนร้อยละ 99.99
หรือมูลค่าการลงทุนรวม 540 ล้านบาท จากอินทัชและ Singtel บริษัท SDT ในขณะนั้น
เป็นผู้ถือหุ้น ร้อยละ 97.54 ใน บริษัท ดิจิตอล โฟน จำกัด (ดีพีซี)
ซึ่งเป็นผู้ประกอบกิจการโทรศัพท์เคลื่อนที่ระบบ GSM 1800
และเป็นผู้นำเข้าและจัดจำหน่ายโทรศัพท์เคลื่อนที่ โดยบริษัทได้ให้การสนับสนุนทางการเงินแก่ SDT
ในวงเงินประมาณ 17,300 ล้านบาท เพื่อใช้ชำระหนี้ให้แก่ อินทัช และ SingTel ทั้งนี้
บริษัทได้จัดสรรหุ้นสามัญที่ยังมิได้ออกจำหน่าย จำนวน 23.5 ล้านหุ้น
เป็นการเฉพาะเจาะจงให้แก่อินทัช จำนวน 17 ล้านหุ้น และ SingTel จำนวน 6.5 ล้านหุ้น
คิดเป็นมูลค่ารวมทั้งสิ้น 10,024 ล้านบาท เพื่อเป็นเงินทุนส่วนหนึ่งในการลงทุนดังกล่าว

  ในเดือนกันยายน 2544 บริษัทได้มีการลงทุนในกิจการโทรศัพท์เคลื่อนที่ระบบดิจิตอล GSM 1800
  ของบริษัท ดิจิตอล โฟน จำกัด (ดีพีซี) ซึ่งมีทุนจดทะเบียนชำระแล้ว 8,556 ล้านบาท
  โดยบริษัทได้เข้าไปลงทุนในสัดส่วนร้อยละ 99.99 ในบริษัท ชิน ดิจิตอล จำกัด (SDT) ซึ่ง SDT
  เป็นผู้ถือหุ้น ร้อยละ 97.54 ในดีพีซี

  ตามมติที่ประชุมกรรมการบริษัทครั้งที่ 8/2544 เมื่อวันที่ 13 พฤศจิกายน 2544
  ได้อนุมัติให้บริษัทซื้อหุ้น ดีพีซีในสัดส่วนร้อยละ 98.17 หรือมูลค่าการลงทุนรวม 20,300 ล้านบาท
  จาก SDT เพื่อใช้หนี้คืนให้แก่บริษัทและลดภาระภาษีด้านรายได้ค่าดอกเบี้ย
  โดยได้เข้าไปซื้อหุ้นดีพีซี เมื่อวันที่ 17 ธันวาคม 2544
  ซึ่งจะทำให้บริษัทเป็นผู้ถือหุ้นในดีพีซีโดยตรง

ปี 2545 ตามมติที่ประชุมกรรมการบริษัท ครั้งที่ 5/2545 เมื่อวันที่ 16 กรกฎาคม 2545
ได้อนุมัติให้บริษัทลงทุนเพิ่มในดีพีซี จำนวน 300 ล้านหุ้น เป็นจำนวนเงิน 3,000 ล้านบาท
ซึ่งเป็นผลทำให้บริษัทมีสัดส่วนการถือหุ้นใน ดีพีซี เป็นร้อยละ 98.55 ของทุนจดทะเบียน
ในเดือนตุลาคม 2545

  ในเดือนธันวาคม 2545
  บริษัทปรับโครงสร้างธุรกิจการนำเข้าและการจัดจำหน่ายโทรศัพท์เคลื่อนที่ของบริษัท แอดวานซ์
  ไวร์เลส มาร์เก็ตติ้ง จำกัด (เอดับบลิวเอ็ม) โดยโอนการดำเนินงานของเอดับบลิวเอ็ม
  รวมเข้ากับการดำเนินงานของบริษัท ดิจิตอล โฟน จำกัด (ดีพีซี)
  ซึ่งเป็นบริษัทย่อยแห่งหนึ่งของบริษัทเพื่อเป็นการเพิ่มประสิทธิภาพของการบริหารธุรกิจโดยรวมให้ดียิ่งขึ้น
  (เอดับบลิวเอ็มจึงหยุดดำเนินกิจการชั่วคราว)

ปี 2546 เอไอเอส ได้รับการปรับอันดับความน่าเชื่อถือขององค์กรและออกตราสารหนี้ โดย บริษัท
ทริสเรทติ้ง จำกัด จากระดับ AA- เป็น AA

ปี 2547 บริษัท ฟิทช์ เรทติ้ง (ประเทศไทย) จำกัด (Fitch Rating) ประกาศให้ เอไอเอส
ได้รับอันดับเครดิตภายในประเทศระยะยาวที่ระดับ AA (tha) แนวโน้มมีเสถียรภาพ
และระยะสั้นที่ระดับ F1+(tha) สะท้อนถึงฐานะการเงินที่แข็งแกร่ง
และความเป็นผู้นำทางด้านตลาด

  เอไอเอสได้รับการเพิ่มอันดับความน่าเชื่อถือจากสถาบันจัดอันดับ สแตนด์ดาร์ตแอนด์พัวร์ส หรือ
  เอส แอนด์ พี(S&P) จากเดิมอยู่ที่ระดับ BBB ให้เป็นระดับ BBB+
  ซึ่งถือเป็นอันดับความน่าเชื่อถือขององค์กรเอกชนที่เทียบเท่าอันดับความน่าเชื่อถือของประเทศไทย
  และสะท้อนให้เห็นถึงสถานภาพอันแข็งแกร่งของเอไอเอสในการเป็นผู้ให้บริการโทรศัพท์เคลื่อนที่รายใหญ่ที่สุดในประเทศไทย

ปี 2548 ในเดือนกรกฎาคม 2548
ตลาดหลักทรัพย์แห่งประเทศไทยร่วมกับวารสารการเงินธนาคารมอบรางวัลให้แก่เอไอเอส 3
รางวัล คือ 1. รางวัลบริษัทที่มีการประกอบการธุรกิจดีเด่น (Best Performance)
หมวดเทคโนโลยี 2. รางวัลบริษัทที่มีความโดดเด่นด้านนักลงทุนสัมพันธ์ (Best Investor) และ
3. รางวัลบริษัทที่เปิดเผยข้อมูลผลประกอบการดีเด่นตามหลักธรรมาภิบาล (Best Corporate
Governance Report Awards)ในงาน SET AWARDS 2005

  ในเดือนสิงหาคม 2548 เอไอเอสเปิดตัวบริษัท แอดวานซ์ เอ็มเปย์ จำกัด
  ซึ่งเป็นบริษัทร่วมทุนระหว่างเอไอเอส และ บริษัท เอ็นทีที โดโคโม อินคอร์ปอเรชั่น
  เพื่อดำเนินธุรกิจการให้บริการธุรกรรมการเงินบนโทรศัพท์เคลื่อนที่

  ในเดือนกันยายน 2548 ที่ประชุมผู้ถือหุ้นกู้ของเอไอเอส จำนวน 6 ชุดคือ หุ้นกู้เอไอเอส ครั้งที่
  1/2544 ชนิดทยอยคืนเงินต้น ครบกำหนดไถ่ถอนปี 2549 (AIS063A) หุ้นกู้เอไอเอส ครั้งที่
  3/2544 ครบกำหนดไถ่ถอน ปี 2549 (AIS06NA) หุ้นกู้เอไอเอส ครั้งที่ 1/2545
  ครบกำหนดไถ่ถอนปี 2552 (AIS093A) หุ้นกู้เอไอเอส ครั้งที่ 2/2545 ชนิดทยอยคืนเงินต้น
  ครบกำหนดไถ่ถอนปี 2552 (AIS093B) หุ้นกู้เอไอเอส ครั้งที่ 3/2545 ครบกำหนดไถ่ถอนปี
  2550 (AIS073A) และหุ้นกู้เอไอเอส ครั้งที่ 4/2545 ชนิดทยอยชำระคืนเงินต้น
  ครบกำหนดไถ่ถอนปี 2550 (AIS07OA)
  ได้มีมติอนุมัติให้บริษัทสามารถจ่ายเงินปันผลในแต่ละปีให้แก่ผู้ถือหุ้นของบริษัท
  เป็นจำนวนเกินกว่าร้อยละ 40 ของผลกำไรสุทธิในปีนั้นๆ ได้
  ภายใต้เงื่อนไขคือบริษัทจะต้องมีอันดับความน่าเชื่อถือไม่ต่ำกว่า AA
  และได้รับภายในระยะเวลาไม่เกินกว่า 45
  วันก่อนหน้าวันที่คณะกรรมการบริษัทมีมติอนุมัติการจ่ายเงินปันผล

  ในเดือนตุลาคม 2548 เอไอเอสได้รับการปรับเพิ่มอันดับความน่าเชื่อถือจากสถาบันจัดอันดับ
  สแตนด์ดาร์ตแอนด์พัวร์ หรือ เอส แอนด์ พี (S&P) จากเดิมที่อยู่ระดับ BBB+ เป็น A-
  สะท้อนให้เห็นถึงสถานภาพอันแข็งแกร่งของเอไอเอสในการเป็นผู้ให้บริการโทรศัพท์เคลื่อนที่รายใหญ่ที่สุดในประเทศไทย

  เอไอเอสร่วมกับบริษัท กสท โทรคมนาคม จำกัด (มหาชน)
  ในการรวมใบแจ้งค่าใช้บริการโทรศัพท์เคลื่อนที่ทั้งในประเทศ ระหว่างประเทศ
  และบริการข้ามแดนอัตโนมัติไว้ในใบแจ้งค่าใช้บริการใบเดียวกัน
  เพื่ออำนวยความสะดวกให้แก่ลูกค้ามากขึ้น

ปี 2549 เมื่อวันที่ 23 มกราคม 2549 กลุ่มผู้ถือหุ้นรายใหญ่ของบริษัท ชิน คอร์ปอเรชั่น จำกัด
(มหาชน) (อินทัช) ได้ขายหุ้นอินทัชให้แก่บริษัท ซีดาร์ โฮลดิ้งส์ จำกัด (Cedar) และบริษัท
แอสเพน โฮลดิ้งส์ จำกัด (Aspen) ส่งผลให้ Cedar และ Aspen
ต้องเข้าถือหลักทรัพย์ของบริษัทเพื่อครอบงำกิจการโดยสมัครใจ (Voluntary Tender Offer)
ในราคา 72.31 บาทต่อหุ้น นอกจากนี้ ที่ประชุมคณะกรรมการบริษัทของอินทัช ครั้งที่ 1/2549
เมื่อวันที่ 23 มกราคม 2549 มีมติจะไม่ขายหุ้นสามัญของบริษัทที่อินทัชถืออยู่ทั้งจำนวน เนื่องจาก
คณะกรรมการบริษัทของอินทัชพิจารณาแล้วมีความเห็นว่าธุรกิจของเอไอเอส
เป็นธุรกิจที่ก่อให้เกิดรายได้หลักของอินทัช และประกอบกับการที่ เอไอเอส
มีผลประกอบการที่ดีมาโดยตลอด

  ในเดือนพฤศจิกายน เอไอเอส ลงนามในสัญญาการใช้อัตราเชื่อมโยงโครงข่าย
  (Interconnection Charge) ร่วมกับ บมจ. โทเทิ่ล แอ็คเซ็ส คอมมิวนิเคชั่น (ดีแทค)

ปี 2550 ในเดือนกุมภาพันธ์ บริษัทลงนามในสัญญาการใช้อัตราเชื่อมโยงโครงข่าย
(Interconnection Charge) ร่วมกับ บริษัท ทรูมูฟ จำกัด

  ตามมติที่ประชุมคณะกรรมการบริษัท ครั้งที่ 3/2550 เมื่อวันที่ 22 มีนาคม 2550
  มีมติอนุมัติแต่งตั้งนายวิกรม ศรีประทักษ์ หัวหน้าคณะผู้บริหารด้านเทคโนโลยี (CTO)
  ให้ดำรงตำแหน่งหัวหน้าคณะเจ้าหน้าที่ผู้บริหาร (CEO) รับผิดชอบดูแลสายงานธุรกิจสื่อสารไร้สาย
  แทนนายสมประสงค์ บุญยะชัย
  ซึ่งยังคงดำรงตำแหน่งประธานกรรมการบริหารของบริษัทโดยให้มีผลตั้งแต่วันที่ 1 กรกฎาคม
  2550

  ในเดือนพฤษภาคม บริษัท ไวร์เลส ดีไวซ์ ซัพพลาย จำกัด (ดับลิวดีเอส)
  ได้จดทะเบียนตั้งบริษัทกับกระทรวงพาณิชย์
  เพื่อประกอบธุรกิจนำเข้าและจัดจำหน่ายโทรศัพท์เคลื่อนที่และอุปกรณ์โทรคมนาคม
  แต่เดิมธุรกิจดังกล่าวบริษัท ดิจิตอล โฟน จำกัด (ดีพีซี) เป็นผู้ดำเนินการ

  ในเดือนกรกฎาคม บริษัท ดิจิตอล โฟน จำกัด เปิดตัวโทรศัพท์เคลื่อนที่ที่เป็นแบรนด์ของตนเอง
  (House brand) ใหม่ล่าสุดภายใต้ชื่อ ‘Phone One’

ปี 2551 ในเดือนมกราคม บริษัทซื้อหุ้นสามัญของบริษัท แอดวานซ์ เอ็มเปย์ จำกัด (เอเอ็มพี)
ซึ่งเป็นบริษัทย่อยที่บริษัทถือหุ้นร้อยละ 69.99 จากบริษัท เอ็นทีที โดโคโม อินคอร์ปอเรชั่น จำนวน
9,000,000 หุ้น ในมูลค่า 126,000,000 บาท คิดเป็นสัดส่วนร้อยละ 30 จากทุนจดทะเบียนของ
เอเอ็มพี โดยภายหลังจากการซื้อหุ้นสัดส่วนการถือหุ้นของบริษัท เพิ่มขึ้นเป็นร้อยละ 99.99

  ในเดือนพฤษภาคม บริษัทขายหุ้นสามัญของ บริษัท แอดวานซ์ ดาต้าเน็ทเวอร์ค คอมมิวนิเคชั่นส์
  จำกัด (เอดีซี) ให้บริษัท ดิจิตอล โฟน จำกัด (ดีพีซี) โดยซื้อขายในราคามูลค่าตามบัญชี ณ วันที่
  29 กุมภาพันธ์ 2551 จำนวน 199,240,761.60 บาท โดยภายหลังจากการขายหุ้นดังกล่าว
  เอดีซี ยังคงเป็นบริษัทย่อยโดยทางอ้อมของบริษัทโดยผ่านทาง ดีพีซี

  ในเดือนมิถุนายน คณะกรรมการบริษัทมีมติแต่งตั้ง นายแอเลน ลิว ยง เคียง ดำรงตำแหน่ง
  ประธานกรรมการบริหาร แทนนายสมประสงค์ บุญยะชัย ที่ขอลาออกจากตำแหน่งกรรมการบริหาร
  โดยมีผลตั้งแต่วันที่ 1 มิถุนายน 2551 เป็นต้นไป

  ในเดือนตุลาคม ที่ประชุมคณะกรรมการบริษัท (วาระพิเศษ) มีมติอนุมัติการแต่งตั้ง
  นายสมประสงค์ บุญยะชัย ดำรงตำแหน่งเป็น รองประธานกรรมการ โดยให้มีผลตั้งแต่วันที่ 8
  ตุลาคม 2551 เป็นต้นไป

  ในเดือนธันวาคม บริษัทเปิดให้บริการ 3G ด้วยเทคโลยี HSPA บนคลื่นความถี่ 900 MHz
  เป็นรายแรกในกรุงเทพฯ ซึ่งเป็นการดำเนินงานต่อเนื่องมาจากการเปิดบริการ 3G
  ในจังหวัดเชียงใหม่ก่อนหน้านี้ในเดือนพฤษภาคม โดยบริการที่เปิดให้ลูกค้าได้ใช้งาน ได้แก่
  Video call, บริการข้อมูลผ่าน AIS Mobile Internet และการใช้งาน Wireless
  Hi-speed Internet สำหรับลูกค้าระบบเติมเงินและระบบรายเดือน

ปี 2552 ในเดือนมกราคม บริษัทเสนอขายหุ้นกู้ 2 ชุด คือ อายุ 3.5 ปี จำนวน 5,000 ล้านบาท
ในอัตราดอกเบี้ย ร้อยละ 4 ต่อปี ในช่วง 2.5 ปีแรก และร้อยละ 5 ต่อปีในปีสุดท้าย และ อายุ 5
ปี จำนวน 2,500 ล้านบาท ในอัตราดอกเบี้ยร้อยละ 4 ต่อปีในปีที่ 1-2 ร้อยละ 5 ต่อปีในปีที่ 3-4
และร้อยละ 6 ต่อปีในปีที่ 5 ให้แก่นักลงทุนทั่วไปและนักลงทุนสถาบัน
โดยหุ้นกู้ดังกล่าวได้รับการจัดอันดับเครดิตในระดับ AA จากบริษัท ทริส เรทติ้ง จำกัด

  ในเดือนสิงหาคม
  บริษัทได้รับการคัดเลือกให้เป็นบริษัทที่เป็นเลิศด้านการสร้างแบรนด์และได้รับการโหวตให้เป็นสุดยอดแบรนด์แห่งปี
  ประจำปี 2008-2009 (Brand of the Year 2008-2009) จาก Superbrands
  หน่วยงานอิสระที่ทำการจัดอันดับองค์กรด้านการสร้างแบรนด์

  ในเดือนธันวาคม บริษัทเปิดให้บริการ Facebook & Twitter Alert บนมือถือ
  เป็นครั้งแรกของเมืองไทย ตอบกระแสความนิยมของคนรุ่นใหม่
  ให้สามารถรับและโพสต์ข้อความผ่านระบบ SMS บนมือถือได้อย่างสะดวก รวดเร็ว และเรียลไทม์

ปี 2553 ในเดือนมกราคม บริษัท ศูนย์ให้บริการคงสิทธิเลขหมายโทรศัพท์ จำกัด
ซึ่งเป็นบริษัทร่วมทุนระหว่างผู้ประกอบการโทรคมนาคม 5 ราย ในประเทศไทย
เพื่อให้บริการคงสิทธิเลขหมายตามที่กฎหมายกำหนด ได้จดทะเบียนจัดตั้งบริษัทกับกระทรวงพาณิชย์
โดยมีทุนจดทะเบียน 2 ล้านบาท ทั้งนี้บริษัทถือหุ้นในอัตรา ร้อยละ 20

  เอไอเอส รับรางวัลบริษัทยอดเยี่ยมแห่งปี 2553 (Best Public Companies of the Year
  2010)
  ในฐานะที่เป็นบริษัทจดทะเบียนในตลาดหลักทรัพย์แห่งประเทศไทยที่มีผลการดำเนินงานยอดเยี่ยมในรอบปี
  จากงาน Money & Banking Awards 2010 นอกจากนี้ยังได้รับรางวัลผู้บริหารยอดเยี่ยมแห่งปี
  2553 (Best CEO) ในกลุ่มอุตสาหกรรมเทคโนโลยี และรางวัลผู้บริหารด้านการเงินยอดเยี่ยม
  (Best CFO) และรางวัลนักลงทุนสัมพันธ์ยอดเยี่ยม (Best IR)
  จากสมาคมนักวิเคราะห์หลักทรัพย์

เหตุการณ์สำคัญในปี 2554

มกราคม

-   เอไอเอส ตอกย้ำความเป็นผู้นำและสร้างการเติบโตอย่างยั่งยืน ด้วยการทำงานแบบ
    “Quality DNAs – คุณภาพในทุกมิติของการให้บริการ”
    ประกาศยังคงพัฒนาเครือข่ายอย่างต่อเนื่องในทุกรูปแบบ รวมถึงขยายเครือข่าย 3G900 เพิ่ม
    ตอบรับกระแสการเติบโต Mobile Internet

กุมภาพันธ์

-   วัน-ทู-คอล! เปิดตัวแคมเปญ “Chat’n Share” เพื่อนกันไม่จำกัด เป็นแหล่งรวมแพ็กเกจ
    Chat หลากหลาย ให้แก่ลูกค้าพรีเพดที่รักการ Chat แบบอิสระ

-   เอไอเอสร่วมกับ Google พัฒนา Google Chrome version AIS พร้อมใช้ plug’n
    play บน AIS Aircard  เพื่อ
    เสริมคุณภาพและสร้างประสบการณ์ที่เหนือกว่าให้แก่ผู้ใช้บริการ Mobile Internet
    ด้วยความเร็วในการ แสดงผล  ความสะดวกในการเข้าถึงข้อมูลการใช้งาน
    การเลือกโปรโมชั่น และใช้ application ต่างๆ  รวมถึงการป้องกัน virus and
    malware อัตโนมัติขณะท่องอินเทอร์เน็ต

มีนาคม

-   เอไอเอสพัฒนาแอพพลิเคชั่นพิเศษ “Blue” บนเอไอเอส ไอโฟน
    เพื่อให้ผู้ใช้บริการสามารถติดตามความเคลื่อนไหวของตลาดการเงินทั่วโลกแบบเรียลไทม์
    ทั้งจากตลาดหลักทรัพย์แห่งประเทศไทย และตลาดหุ้นต่างประเทศกว่า 160 ตลาดทั่วโลก

-   เอไอเอสร่วมกับซีเอ็ด พัฒนาบริการ “SE-ED Application” โลกหนังสือบน iPhone,
    iPad, Android ของเอไอเอส
    เพื่อให้ผู้ใช้บริการสามารถติดตามความเคลื่อนไหวในแวดวงหนังสือ
    และสั่งซื้อพร้อมส่งถึงบ้านได้ทันที

-   เอไอเอส โดยบริษัท เอไอเอ็น โกลบอลคอม จำกัด และบริษัท ซุปเปอร์ บรอดแบนด์
    เน็ทเวอร์ค จำกัด
    ส่งมอบศูนย์อินเทอร์เน็ตโรงเรียนและตู้โทรศัพท์สาธารณะแห่งแรกที่โรงเรียนเมืองยาววิทยา
    จ.ลำปาง ในโครงการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม
    หรือยูเอสโอ ให้แก่คณะกรรมการกิจการกระจายเสียง กิจการโทรทัศน์
    และกิจการโทรคมนาคมแห่งชาติ หรือ กสทช.

-   ที่ประชุมสามัญผู้ถือหุ้นประจำปี 2554 มีมติอนุมัติการจ่ายเงินปันผลจากผลประกอบการงวด 6
    เดือนหลังของปี 2553 ในอัตราหุ้นละ 3.92 บาท โดยจ่ายเงินปันผลในวันที่ 26 เมษายน
    2554

เมษายน

-   เอไอเอสจัดกิจกรรม "คำสัญญาคุณภาพจากใจชาวเอไอเอส Quality DNAs"
    เพื่อส่งมอบคำสัญญาไปยังลูกค้ากว่า 31 ล้านราย
    ในการมุ่งมั่นพัฒนาคุณภาพของบริการที่ตอบสนองความต้องการในทุกด้านของชีวิต ผ่าน
    Device, Network, Application และ Service
    เพื่อสร้างความพึงพอใจสูงสุดทั้งในวันนี้และอนาคต

-   บริษัท แอดวานซ์ เอ็มเปย์ จำกัด ซึ่งเป็นผู้พัฒนาระบบเทคโนโลยีในโครงการ อี-แบงกิ้ง
    แก่ธนาคารสแตนดาร์ด ชาร์เตอร์ด (ไทย) จำกัด (มหาชน) ได้รับรางวัล The Asian
    Banker Technology Implementation Awards 2011  จาก ดิ เอเชียน แบงเกอร์
    นิตยสารด้านการเงินการธนาคารชั้นนำของภูมิภาคเอเชีย

-   เอไอเอสรับรางวัลสุดยอดบริษัทที่จ่ายเงินปันผลสูงสุดอย่างต่อเนื่องเฉลี่ย 5 ปีที่ผ่านมา
    (2006-2010) เป็นอันดับหนึ่งในเอเชียตะวันออกเฉียงใต้ จากนิตยสาร อัลฟ่า เซาท์อีสต์
    เอเชีย (Alpha Southeast Asia)
    ซึ่งเป็นนิตยสารด้านการลงทุนสถาบันที่เน้นเรื่องการธนาคารและตลาดทุนในเอเชียตะวันออกเฉียงใต้สำหรับองค์กรและนักลงทุนมืออาชีพ

พฤษภาคม

-   เอไอเอสรับรางวัลบริษัทนายจ้างดีเด่นแห่งปี 2554 อันดับที่ 1 ในงาน Best Employers
    in Thailand 2554 ซึ่งจัดโดย เอออนฮิววิท และศศินทร์แห่งจุฬาลงกรณ์มหาวิทยาลัย

-   เอไอเอสพัฒนาแอพพลิเคชั่นใหม่ “Always Best Connected” ไว้ใน AIS AIRCARD
    เพื่อช่วยจัดการเชื่อมต่อทุกเครือข่ายเน็ตไร้สายของเอไอเอส ทั้ง WiFi, 3G และ EDGE⁺
    โดยอัตโนมัติ

มิถุนายน

-   เอไอเอสได้รับการจัดอันดับจากวารสารการเงินธนาคารให้เป็นบริษัทยอดเยี่ยมแห่งปี 2554
    (Best Public Companies of The Year 2554) อันดับที่ 1 จาก 300
    บริษัทที่มีมูลค่าทางตลาดหลักทรัพย์สูงสุดของตลาดหลักทรัพย์แห่งประเทศไทย

-   เอไอเอสรับรางวัลผู้ประกอบการดีเด่นของภูมิภาคเอเชียตะวันออกเฉียงใต้ที่มีความรับผิดชอบต่อสังคม
    ด้านการให้ความช่วยเหลือสังคมให้สามารถพึ่งพาตนเองได้อย่างยั่งยืน
    ซึ่งเป็นบริษัทไทยรายแรกที่ได้รับรางวัลนี้จากงาน Asia Responsible
    Entrepreneurship Awards 2554
    ซึ่งจัดโดยองค์กรอิสระที่ส่งเสริมและพัฒนาผู้ประกอบการในภาคพื้นเอเชีย

-   เอไอเอสเปิดตัวดิจิตอล แมกกาซีนบนแท็บเล็ต ในชื่อ “Serenade Magazine”
    นิตยสารไลฟ์สไตล์สำหรับคนรุ่นใหม่ ที่ตอบสนองทุกสไตล์การใช้ชีวิตด้วยสิทธิพิเศษหลากหลาย
    เน้นสร้าง Interactive Experience ให้กับผู้อ่าน
    พร้อมวางแผงบนดิจิตอลสโตร์ให้ลูกค้าและผู้ที่สนใจดาวน์โหลดฟรี ในรูปแบบของแอพพลิเคชั่น
    รองรับทั้งบน iPad และ Android พร้อมเป็น Showcase แรกของดิจิตอล แมกกาซีน
    ฉบับแรกและฉบับเดียวในภูมิภาคที่ผลิตโดยโอเปอเรเตอร์มือถือ

กรกฎาคม

-   เอไอเอส ร่วมกับธนาคารทหารไทย จำกัด (มหาชน)
    เปิดให้บริการระบบการชำระเงินรูปแบบใหม่ TMB Beep and Bill”
    ทำให้ผู้ใช้บริการสามารถจัดการทุกการจ่ายบิลได้ด้วยตัวเอง

สิงหาคม

-   แอดวานซ์ เอ็มเปย์ เพิ่มทางเลือกใหม่ให้แก่ลูกค้า ด้วย “mPAY Online”
    ช่องทางใหม่ที่เพิ่มความสะดวกสบาย ให้ลูกค้าสามารถทำธุรกรรมทางการเงินได้อย่างครบถ้วน

-   ที่ประชุมคณะกรรมการบริษัท ครั้งที่ 5/2554
    มีมติอนุมัติการจ่ายเงินปันผลระหว่างกาลจากผลการดำเนินงานงวด 6 เดือนแรกของปี 2554
    ในอัตราหุ้นละ 4.17 บาท ให้แก่ผู้ถือหุ้นทั้งหมดจำนวนประมาณ 2,973.10 ล้านหุ้น
    คิดเป็นเงินประมาณ 12,398 ล้านบาท โดยบริษัทจ่ายเงินปันผลในวันที่ 2 กันยายน 2554

-   ที่ประชุมคณะกรรมการบริษัท ครั้งที่ 5/2554 มีมติอนุมัติการแต่งตั้งนางศุภจี สุธรรมพันธุ์
    ดำรงตำแหน่งเป็นกรรมการบริหาร โดยมีผลตั้งแต่วันที่ 4 สิงหาคม 2554 เป็นต้นไป

กันยายน

-   เอไอเอส ก้าวเข้าสู่ปีที่ 22 พร้อมเดินหน้าสร้างตำนานของแบรนด์ไปอีกขั้น
    กับโฉมใหม่ของโลโก้และแนวคิด “AIS ชีวิตในแบบคุณ : Your World. Your Way.”
    ตอกย้ำความเป็น ผู้ให้บริการเทคโนโลยีไร้สายอันดับ 1
    ที่ไม่เคยหยุดพัฒนาและนำสิ่งที่ดีที่สุดส่งมอบให้แก่ลูกค้าและคนไทยเสมอ
    จากประสบการณ์และความเข้าใจในความต้องการที่เปลี่ยนแปลงไปของคนรุ่นใหม่ทุกแง่มุม
    พร้อมสนับสนุนทุกความฝันและความต้องการของคนไทยจากนวัตกรรมความคิดใหม่ๆ
    แบบมืออาชีพของชาวเอไอเอส

-   เอไอเอสรับรางวัลองค์กรที่มีความเป็นเลิศด้านการพัฒนาการบริหารจัดการ (Corporate
    Improvement Excellence) จากงาน Thailand Corporate Excellence Awards
    2554
    ซึ่งจัดโดยสมาคมการจัดการธุรกิจแห่งประเทศไทยและสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย

ตุลาคม

-   เอไอเอส ร่วมกับ กองบังคับการปราบปราม เปิดตัวบริการ “รถสายตรวจอัจฉริยะ”
    ซึ่งถือเป็นหนึ่งในหลากหลายบริการจากโครงการ “ตำรวจผู้รับใช้ชุมชน”
    จะทำหน้าที่เป็นเสมือนตาทิพย์ที่เฝ้ามองสอดส่องและบันทึกภาพเหตุการณ์รอบๆ
    ขณะที่รถตำรวจขับผ่าน

-   บริษัท ดิจิตอล โฟน จำกัด (ดีพีซี) ซึ่งเป็นบริษัทย่อยที่บริษัทถือหุ้นอยู่ร้อยละ 98.55
    ได้จดทะเบียนลดทุน โดยลดจำนวนหุ้นตามสัดส่วนจาก 1,462,186,168 หุ้น เหลือ
    365,546,542 หุ้น มูลค่าหุ้นละ 10 บาท ดังเดิม โดยบริษัทยังคงถือหุ้นในดีพีซีคิดเป็นร้อยละ
    98.55 คงเดิม

พฤศจิกายน

-   เอไอเอส เริ่มวางจำหน่าย iPad 2 นำเสนอแพ็คเกจการใช้งาน Data
    ให้ลูกค้าทั้งแบบเติมเงินและรายเดือน

-   เอไอเอส เปิดตัว ซัมซุง กาแล็คซี่โน้ต “Samsung Galaxy Note”
    สุดยอดสมาร์ทโฟนไฮบริทรุ่นใหม่ล่าสุดที่เกิดจากการผสมผสานระหว่างสมาร์ทโฟนและแท็บเล็ตบนสุดยอดเครือข่าย
    AIS 3G เพื่อชีวิตในแบบคุณ

-   เมื่อวันที่ 11 พฤศจิกายน 2554 บริษัท แอดวานซ์ บรอดแบนด์ เน็ทเวอร์ค จำกัด
    ได้จดทะเบียนจัดตั้งบริษัทกับกระทรวงพาณิชย์ โดยมีทุนจดทะเบียน 1 ล้านบาท
    ทั้งนี้บริษัทถือหุ้นในอัตราร้อยละ 99.97

ธันวาคม

-   ภาพยนตร์โฆษณาชุด “สร้างกันใหม่” ของโครงการสานรัก รับรางวัลสื่อมวลชนดีเด่น ประจำปี
    2554 สาขาภาพยนตร์โฆษณาดีเด่น จากสื่อมวลชนคาทอลิคแห่งประเทศไทย

-   เอไอเอสได้รับผลประเมินการสำรวจการกำกับดูแลกิจการที่ประเมินโดย
    สมาคมส่งเสริมสถาบันกรรมการบริษัทไทย (Thai Institute of Directors)
    ด้วยความสนับสนุนของสำนักงานคณะกรรมการกำกับหลักทรัพย์และตลาดหลักทรัพย์
    และตลาดหลักทรัพย์แห่งประเทศไทย ในระดับ “ดีเลิศ” หรือ [][][][][] เป็นปีที่ 3
    ติดต่อกัน

-   ตลาดหลักทรัพย์แห่งประเทศไทยได้ร่วมกับวารสารการเงินธนาคารจัดงาน SET AWARDS
    2011 โดยเอไอเอสได้รับรางวัลบริษัทจดทะเบียนด้านนักลงทุนสัมพันธ์ดีเด่น (Outstanding
    Investor Relations Awards) ประเภทมูลค่าหลักทรัพย์ตามราคาตลาดสูงกว่า 10,000
    ล้านบาท

-   เมื่อวันที่ 23 ธันวาคม 2554 บริษัท ชิน คอร์ปอเรชั่น จำกัด (มหาชน) (อินทัช)
    ซึ่งเป็นผู้ถือหุ้นรายใหญ่ของบริษัท ได้ขายหุ้นบางส่วนที่ถืออยู่ในบริษัท จำนวน 61,000,000 หุ้น
    คิดเป็นร้อยละ 2.05 ให้แก่ Singtel Strategic Investments Pte. Ltd.
    (Singtel) ซึ่งมีผลทำให้อินทัชเป็นผู้ถือหุ้นในบริษัทจำนวน 1,202,712,000 หุ้น
    คิดเป็นสัดส่วนร้อยละ 40.45 และ Singtel เป็นผู้ถือหุ้นในบริษัท (รวมการถือหุ้นผ่าน Thai
    Trust Fund และ OCBC Nominees) จำนวน 693,359,000 หุ้น คิดเป็นสัดส่วนร้อยละ
    23.32

-   เอไอเอส เปิดตัวน้องอุ่นใจรูปแบบใหม่ภายหลังปรับโฉมโลโก้ใหม่กับ “เอไอเอส
    ชีวิตในแบบคุณ”

-   เอไอเอส เปิดตัวหนังสือ “สตีฟ จ็อบส์” บน AIS Bookstore อีบุ๊คส์เล่มใหม่ล่าสุด
    ฉบับภาษาไทย สมบูรณ์แบบและเต็มอิ่มกว่า 700 หน้า ซึ่งเอ็กคลูซีฟบน AIS Bookstore
    เท่านั้น

3.2 ภาพรวมการประกอบธุรกิจ

ภาพรวมการประกอบธุรกิจของบริษัทและบริษัทในเครือ

บริษัท แอดวานซ์ อินโฟร์ เซอร์วิส จำกัด (มหาชน) หรือ เอไอเอส
ตอกย้ำความเป็นผู้นำธุรกิจในด้านการสื่อสารโทรคมนาคมแบบไร้สาย
โดยครองส่วนแบ่งทางการตลาดในเชิงรายได้กว่า 54% ในปี 2554
นำเสนอบริการคุณภาพให้แก่ลูกค้ากว่า 33.5 ล้านเลขหมาย หรือ 44%
ของจำนวนผู้ใช้บริการในประเทศไทย เรายังคงนำเสนอบริการที่เป็นเลิศยาวนานกว่า 22 ปี
ให้กับสังคมไทยด้วยเครือข่ายคุณภาพที่ครอบคลุมกว่าร้อยละ 97 ของประเทศ
ธุรกิจหลักของบริษัทและบริษัทในเครือมีดังนี้

เอสไอเอสและบริษัทในเครือให้บริการโทรศัพท์เคลื่อนที่บนคลื่นความถี่ย่าน 900 เมกะเฮิรตซ์ และ
1800 เมกะเฮิรตซ์ ด้วยเทคโนโลยี GSM เอไอเอสได้ทำสัญญาร่วมการงานอายุ 25
ปีแบบสร้าง-โอนกรรมสิทธิ์-ดำเนินงาน หรือ BTO (Build-Transfer-Operate) กับบริษัท
ทีโอที จำกัด (มหาชน) โดยให้บริการโทรศัพท์เคลื่อนที่บนคลื่นความถี่ 900 เมกะเฮิรตซ์
ซึ่งสัญญาดังกล่าวกำหนดให้เอไอเอสเป็นผู้ลงทุนสร้างเครือข่ายเซลลูลาร์
รับผิดชอบในการหาเงินลงทุนและค่าใช้จ่ายอื่นทั้งหมด และโอนกรรมสิทธิ์ในเครือข่ายให้ทีโอที
รวมถึงจ่ายผลตอบแทนในรูปแบบของส่วนแบ่งรายได้จากการบริการให้แก่ทีโอทีซึ่งปัจจุบันอยู่ที่ร้อยละ
30 ของรายได้สำหรับบริการแบบรายเดือน(Postpaid) และร้อยละ 20
สำหรับส่วนแบ่งรายได้จากการให้บริการแบบเติมเงิน (Prepaid)
นอกจากนี้ยังมีบริษัทในเครือให้บริการโทรศัพท์เคลื่อนที่บนคลื่นความถี่ในย่าน 1800 เมกะเฮิรตซ์
ซึ่งดำเนินการโดยบริษัท ดิจิตอล โฟน จำกัด (ดีพีซี) ภายใต้สัญญาร่วมการงานอายุ 16 ปี
แบบสร้าง-โอนกรรมสิทธิ์-ดำเนินงาน กับบริษัท กสท โทรคมนาคม จำกัด (มหาชน) หรือ กสท.
ซึ่งเริ่มในปี 2540 ถึงปี 2556 โดยภายใต้สัญญาดังกล่าวดีพีซีจะต้องจ่ายส่วนแบ่งรายได้ให้กับกสท.
ซึ่งปัจจุบันอยู่ที่ร้อยละ 30 ของรายได้จากการให้บริการโทรศัพท์เคลื่อนที่
ดีพีซีมีสัญญาในการเชื่อมโยงเครือข่ายกับเอไอเอส
เพื่อให้ทั้งผู้ใช้งานโทรศัพท์เคลื่อนที่ทั้งสองเครือข่ายทั้งเอไอเอสและดีพีซี
สามารถใช้บริการได้ครอบคลุมทั่วประเทศและสร้างคุณภาพที่ดีกว่าในการให้บริการของทั้งสองเครือข่าย
นอกจากนี้ลูกค้าของเรายังไม่พลาดการติดต่อหากเดินทางข้ามประเทศด้วยบริการข้ามแดนอัตโนมัติที่เชื่อมต่อกว่า
217 ประเทศทั่วโลก ทั้งนี้เอไอเอสได้เข้าร่วมกลุ่ม Bridge Alliance ซึ่งเป็นพันธมิตรระหว่าง
11 เครือข่ายผู้ให้บริการโทรศัพท์เคลื่อนที่ชั้นนำ ทั่วภูมิภาคเอเชียแปซิฟิก
ซึ่งให้บริการและสิทธิประโยชน์ที่เหนือกว่ากับลูกค้าภายใต้เครือข่ายของกลุ่ม Bridge Alliance
ดำเนินการโดยบริษัทร่วมทุน บริดจ์ โมบาย พีทีอี แอลทีดี (บีเอ็มบี)
นอกจากนี้เอไอเอสยังมีบริการโทรทางไกลต่างประเทศผ่านรหัส 005 หรือ 00500
เพื่อให้ลูกค้าสามารถสื่อสารแบบไร้พรมแดนครอบคลุม 240 ประเทศปลายทางทั่วโลก
ซึ่งดำเนินการโดยบริษัท เอไอเอ็น โกลบอลคอม จำกัด (เอไอเอ็น)

ในปีที่ผ่านมาเอไอเอสได้ขยายขีดความสามารถของเครือข่ายเพื่อรองรับการใช้งานด้านบริการข้อมูลที่สูงขึ้น
เพื่อตอบสนองแนวทางการใช้ชีวิตของคนไทยที่เปลี่ยนแปลงไปตามการพัฒนาของเทคโนโลยี
ให้ลูกค้าเชื่อมต่ออินเทอร์เน็ตได้อย่างต่อเนื่องผ่านเครือข่ายคุณภาพ 3จี ไวไฟ และ EDGE Plus
ในปลายเดือนกรกฎาคมที่ผ่านมาเอไอเอสให้ลูกค้าสัมผัสประสบการณ์อินเทอร์เน็ตเคลื่อนที่ที่เหนือกว่าเดิมผ่านบริการ
3จี บนคลื่น 900 เมกะเฮิรตซ์ กว่า 1,884 สถานี ครอบคลุมพื้นที่กรุงเทพฯ ปริมณฑล และอีก 9
จังหวัดเศรษฐกิจ นอกจากนี้ยังได้ร่วมมือกับบริษัท จัสมิน อินเตอร์เนชั่นแนล จำกัด (มหาชน)
พันธมิตรทางธุรกิจให้บริการไวไฟที่ความเร็วสูงสุดถึง 6 เมกะบิตต่อวินาที จำนวนกว่า 70,000
จุดทั่วประเทศ รวมถึงได้ต่อยอดเทคโนโลยี “EDGE Plus”
ที่ได้พัฒนาในปีที่แล้วให้ครอบคลุมทั่วประเทศ ซึ่งเหนือกว่า EDGE
ทั่วไปด้วยความเร็วในการอัพโหลดที่เพิ่มขึ้นร้อยละ 50 สูงสุด 236 กิโลบิตต่อวินาที
และความเร็วในการดาวโหลดเพิ่มขึ้นร้อยละ 30 สูงสุด 296 กิโลบิตต่อวินาที
นอกจากนี้ลูกค้ายังสามารถใช้บริการทางเสียงไปพร้อมกับการเชื่อมต่อ อีกทั้งได้จัดตั้ง บริษัท
ไมโม่เทค จำกัด (เอ็มเอ็มที) ทำหน้าที่เป็นศูนย์รวบรวมและบริหารคอนเทนต์และแอพพลิเคชั่น
ซึ่งช่วยส่งเสริมบริการต่าง ๆ ของเอไอเอส และบริษัทอื่นๆในเครือ
ที่จะตอบสนองความต้องการการใช้บริการข้อมูลที่เพิ่มขึ้น
นอกจากนี้ยังมีบริษัทในเครือที่รองรับการเติบโตของการใช้อินเทอร์เน็ต เช่น บริษัท แอดวานซ์
ไวร์เลส เน็ทเวอร์ค จำกัด (เอดับบลิวเอ็น) ให้บริการด้านโทรคมนาคม
บริการโครงข่ายโทรคมนาคม และระบบคอมพิวเตอร์
และเอไอเอสยังให้บริการโทรศัพท์พื้นฐานโดยมุ่งเน้นเรื่องการให้บริการด้านข้อมูลต่าง ๆ เช่น
ให้บริการอินเทอร์เน็ต (ISP) บริการอินเทอร์เน็ตระหว่างประเทศ (Internet gateway)
บริการเสียงผ่านเครือข่ายอินเทอร์เน็ต (Voice over IP) และ
บริการโทรทัศน์ผ่านเครือข่ายอินเทอร์เน็ต (IP Television) ผ่านทางบริษัท ซุปเปอร์
บรอดแบนด์ เน็ทเวอร์ค จำกัด (เอสบีเอ็น)
อีกทั้งมีธุรกิจให้บริการสื่อสารข้อมูลผ่านทางเครือข่ายสายโทรศัพท์ และสาย Optical Fiber
บริการรับฝาก Server และรับฝากข้อมูลผ่านอินเทอร์เน็ต, บริการให้เช่าใช้พื้นที่ทำเว็บไซต์ (Web
Hosting) รวมถึงการให้บริการอินเทอร์เน็ตครบวงจรผ่านทาง บริษัท แอดวานซ์ ดาต้าเน็ทเวอร์ค
คอมมิวนิเคชั่นส์ จำกัด (เอดีซี) อีกด้วย

ลงลึกถึงความต้องการบริหารความสัมพันธ์ลูกค้าและส่งมอบประสบการณ์ที่ดีเป็นแนวทางที่บริษัทยึดมั่นในการให้บริการตลอดมา
จากการดำเนินการผ่านทาง บริษัท แอดวานซ์ คอนแท็คเซ็นเตอร์ จำกัด (เอซีซี)
ศูนย์บริการลูกค้าคอลล์เซ็นเตอร์เป็นปัจจัยสำคัญในการสร้างความแตกต่างที่เหนือกว่าให้กับเอไอเอส
โดยเน้นการสร้างความสัมพันธ์กับลูกค้าเป็นหลัก
นอกเหนือจากบริการก่อนหรือหลังการขายหรือตอบปัญหาทั่วไป เช่น เรื่องการชำระค่าบริการ
หรือสอบถามข้อมูลบริการ
เอไอเอสคอลเซ็นเตอร์ยังมีบทบาทสำคัญในการช่วยแนะนำกิจกรรมการตลาด
แนะนำสินค้าและบริการให้ทั้งลูกค้าปัจจุบันและลูกค้าใหม่ด้วย
นอกเหนือจากบริการคอลล์เซ็นเตอร์ผ่านโทรศัพท์
เอไอเอสได้อำนวยความสะดวกให้แก่ลูกค้าด้วยบริการออนไลน์จาก iCall
(บริการผ่านแชทหรือคุยผ่านกล้องพร้อมภาพและเสียง)
และขยายสู่เครือข่ายสังคมออนไลน์เพื่อให้บริการที่ตรงกลุ่มและรวดเร็วยิ่งขึ้นผ่านเครือข่ายยอดนิยมเช่น
เวปบอร์ดพันทิป Facebook และ Twitter เอไอเอสยังใส่ใจในความต้องการของลูกค้าผู้บกพร่อง
โดยพัฒนา “iSign”
ซึ่งเป็นบริการถามตอบผ่านทางเวปแคมโดยใช้ภาษามือเพื่ออำนวยความสะดวกให้แก่ลูกค้าผู้บกพร่องทางการได้ยิน
ในปัจจุบันลูกค้ามีการใช้สมาร์ทโฟน แทปเล็ตและแอร์การ์ดมากขึ้นทั้งในชีวิตส่วนตัวและชีวิตทำงาน
จึงได้เตรียมพนักงานซึ่งมีความเชี่ยวชาญด้านเทคโนโลยี หรือ “Device experts”
ซึ่งจะให้ความรู้และแนะนำวิธีแก้ไขปัญหาทางเทคนิคให้แก่ลูกค้า โดยในปีนี้จำนวน Device
Experts เพิ่มขึ้นเป็น 694 คน หรือเพิ่มขึ้นกว่าร้อยละ 130 เมื่อเทียบกับปี
2553พร้อมให้บริการลูกค้าผ่านทางศูนย์บริการลูกค้าเอไอเอส ศูนย์บริการลูกค้าเซเรเนด และ
คอลเซนเตอร์ เอไอเอสยังเพิ่มทางเลือกในการรับบริการให้แก่ลูกค้าด้วย “eService”
ที่ให้ลูกค้าสามารถทำรายการต่าง ๆ ผ่านทางระบบออนไลน์ได้ด้วยตนเอง เช่น
ตรวจสอบยอดเงินหรือปริมาณการใช้งาน เปลี่ยนโปรโมชั่น ชำระค่าบริการ
รวมไปถึงการเติมเงินค่าโทร นอกจากนี้เอไอเอสยังพัฒนาบริการเอ็มเปย์ (mPAY)
ให้ลูกค้าสามารถทำธุรกรรมต่าง ๆ ผ่านโทรศัพท์เคลื่อนที่
โดยบริการธุรกรรมอิเล็กทรอนิกส์นี้ได้รับความนิยมมากขึ้นเนื่องจากเพิ่มความรวดเร็วและช่วยให้ชีวิตประจำวันของลูกค้าสะดวกยิ่งขึ้น
เช่น ชำระค่าบริการโทรศัพท์เคลื่อนที่ ซื้อสินค้าออนไลน์ เติมเงินค่าโทรพรีเพด
เติมเงินเกมออนไลน์ รวมไปถึงชำระค่าสินค้าและบริการอื่นๆ โดยให้บริการผ่าน บริษัท แอดวานซ์
เอ็มเปย์ จำกัด (เอเอ็มพี) ซึ่งได้รับใบอนุญาตจากธนาคารแห่งประเทศไทย
ให้ประกอบธุรกิจให้บริการชำระค่าสินค้า และบริการผ่านโทรศัพท์เคลื่อนที่แทนการใช้เงินสดหรือ
บัตรเครดิต ภายใต้ชื่อ “เอ็มเปย์ (mPAY)”

ในฐานะที่เอไอเอสเป็นผู้นำตลาดโทรคมนาคมไทย
นอกจากจะมีโครงข่ายและบริการคุณภาพแล้วเพื่อรองรับการเติบโตของตลาดแล้ว
ยังให้ความสำคัญอย่างมากกับช่องทางจัดจำหน่าย
โดยเล็งเห็นว่าการช่วยให้ลูกค้าเข้าถึงอุปกรณ์สื่อสารได้อย่างทั่วถึงเป็นปัจจัยสำคัญที่ช่วยส่งเสริมการเติบโตของตลาดบริการข้อมูลซึ่งปัจจุบันมีความต้องการเชื่อมต่อ
อินเทอร์เน็ทเคลื่อนที่มากขึ้น
เอไอเอสดำเนินธุรกิจจัดจำหน่ายโทรศัพท์เคลื่อนที่และอุปกรณ์โทรคมนาคม ซิมการ์ดและบัตรเติมเงิน
ผ่านทาง บริษัท ไวร์เลส ดีไวซ์ ซัพพลาย จำกัด (ดับบลิวดีเอส)
โดยจำหน่ายผ่านตัวแทนจำหน่ายกว่า 950 สาขาทั่วประเทศ
ทั้งนี้ด้วยช่องทางการจัดจำหน่ายที่หลากหลายและครอบคลุมพื้นที่ทั่วประเทศนับเป็นจุดแข็งของบริษัทในการช่วยส่งเสริมกลยุทธการเติบโตด้านบริการข้อมูลและความร่วมมือกับหลากหลายพันธมิตรทางการค้าซึ่งเป็นผู้จำหน่ายโทรศัพท์เคลื่อนที่
ทำให้เอไอเอสประสบความสำเร็จในการจำหน่ายอุปกรณ์หลายรุ่นอย่าง แอร์การ์ด
แทปเล็ตและสมาร์ทโฟน เช่น แบล็คเบอร์รี่ โบลด์ 9900, ซัมซุงกาแลคซี่ แท็ป 10.1,
ซัมซุงกาแลคซี่ โน๊ต และ ไอโฟน 4 เอส เป็นต้น
ทั้งนี้ธุรกิจดังกล่าวยังมีส่วนสำคัญในการจัดจำหน่ายบัตรเติมเงินและซิมการ์ด
รวมถึงการเติมเงินผ่านช่องทางอิเล็กทรอนิกส์ซึ่งปัจจุบันได้รับความนิยมเป็นอย่างมากกว่า 400,000
ช่องทาง
โดยช่องทางการเติมเงินนับเป็นส่วนสำคัญในการผลักดันการเติบโตของตลาดเนื่องจากผู้ใช้บริการส่วนใหญ่ใช้บริการแบบเติมเงินโดยคิดเป็นสัดส่วนกว่าร้อยละ
90 ของผู้ใช้บริการทั้งหมด

โครงสร้างบริษัทและบริษัทในเครือ

ณ สิ้นเดือนธันวาคม 2554
โครงสร้างของบริษัทและกลุ่มบริษัทในเครือมีโครงสร้างการถือหุ้นดังแสดงในแผนภาพดังนี้

+---------------------------+--------------------------------+---------+
| บริษัทย่อย                   | ประเภทธุรกิจ                     | สัดส่วน   |
|                           |                                | การถือหุ้น |
|                           |                                | (%)     |
+---------------------------+--------------------------------+---------+
| บริษัท ดิจิตอล โฟน จำกัด (ดีพีซี) | ให้บริการโทรศัพท์เคลื่อนที่ระบบ GSM    | 98.55   |
|                           | 1800 MHz                       |         |
+---------------------------+--------------------------------+---------+
| บริษัท แอดวานซ์ ดาต้าเน็ทเวอร์ค | ให้บริการก                       | 51.00   |
|                           | ารสื่อสารข้อมูลผ่านเครือข่ายสายโทรศัพท์ | ^(1/)   |
| คอมมิวนิเคชั่นส์ จำกัด (เอดีซี)   | และสาย Optical Fiber           |         |
+---------------------------+--------------------------------+---------+
| บริษัท แอดวานซ์              | ให้บริการข้อมูลทางโทรศัพท์           | 99.99   |
| คอนแท็คเซ็นเตอร์ จำกัด (เอซีซี) |                                |         |
+---------------------------+--------------------------------+---------+
| บริษัท แอดวานซ์ เอ็มเปย์ จำกัด  | ให้บริการชำระสินค้า                | 99.99   |
| (เอเอ็มพี)                  | และบริก                         |         |
|                           | ารผ่านโทรศัพท์เคลื่อนที่แทนการใช้เงินสด |         |
|                           | หรือบัตรเครดิต                    |         |
+---------------------------+--------------------------------+---------+
| บริษัท แอดวานซ์ เมจิคการ์ด     | จำหน่ายบัตรแทนเงินสด (Cash Card)  | 99.99   |
| จำกัด (เอเอ็มซี)             |                                |         |
+---------------------------+--------------------------------+---------+
| บริษัท ซุปเปอร์ บรอดแบนด์      | ให้บริการโทรคมนาคม               | 99.99   |
| เน็ทเวอร์ค จำกัด (เอสบีเอ็น)   | และบริการโครงข่ายโทรคมนาคม เช่น   |         |
|                           | บริการอินเทอร์เน็ต (ISP)           |         |
|                           | บริการอินเทอร์เน็ตระหว             |         |
|                           | ่างประเทศและบริการชุมสายอินเทอร์เน็ต |         |
|                           | (International & National      |         |
|                           | Internet Gateway)              |         |
|                           | บริก                            |         |
|                           | ารโครงข่ายโทรคมนาคมระหว่างประเทศ |         |
|                           | (IPLC & IP VPN)                |         |
|                           | บริการเสียงผ่านเครือข่ายอินเทอร์เน็ต   |         |
|                           | (Voice over IP)                |         |
|                           | และ                            |         |
|                           | บริการโทรทัศน์ผ่านเครือข่ายอินเทอร์เน็ต |         |
|                           | (IP Television)                |         |
+---------------------------+--------------------------------+---------+
| บริษัท เอไอเอ็น โกลบอลคอม    | ให้บริการโทรศัพท์ระหว่างประเทศ      | 99.99   |
| จำกัด (เอไอเอ็น)            |                                |         |
+---------------------------+--------------------------------+---------+
| บริษัท ไวร์เลส ดีไวซ์ ซัพพลาย   | นำเข้าและจัดจำหน่ายโทรศัพท์เคลื่อนที่   | 99.99   |
| จำกัด (ดับบลิวดีเอส)          | อุปกรณ์โทรคมนาคม                 |         |
+---------------------------+--------------------------------+---------+
| บริษัท แอดวานซ์ ไวร์เลส       | ให้บริการโทรคมนาคม               | 99.99   |
| เน็ทเวอร์ค จำกัด             | บริการโครงข่ายโทรคมนาคม          |         |
| (เอดับบลิวเอ็น)              | และบริการระบบคอมพิวเตอร์          |         |
|                           | ปัจ                             |         |
|                           | จุบันได้รับใบอนุญาตให้บริการอินเทอร์เน็ต |         |
|                           | (ISP) แบบที่ 1                   |         |
|                           | และใบอนุญาตให้บริการโทรคมนาคมแบบที่ |         |
|                           | 3 จาก กทช.                     |         |
+---------------------------+--------------------------------+---------+
| บริษัท ไมโม่เทค จำกัด         | พัฒนาระบบข้อมูลสารสนเทศ (IT)      | 99.99   |
| (เอ็มเอ็มที)                 | แล                             |         |
|                           | ะบริการรวบรวมข้อมูลบนโทรศัพท์เคลื่อนที่ |         |
|                           | (Content Aggregator)           |         |
+---------------------------+--------------------------------+---------+
| บริษัท แฟกซ์ ไลท์ จำกัด        | จัดหา และ/หรือ ให้เช่า ที่ดิน อาคาร   | 99.97   |
| (เอฟเอ็กซ์แอล)              | และสิ่งอำนวยความสะดวกต่างๆ        |         |
|                           | ที่จำเป็นต่อการประกอบธุรกิจโทรคมนาคม |         |
+---------------------------+--------------------------------+---------+
| บริษัท แอดวานซ์ อินเทอร์เน็ต    | ให้บริการอินเทอร์เน็ต               | 99.99   |
| เรโวลูชั่น จำกัด (เอไออาร์)    |                                |         |
+---------------------------+--------------------------------+---------+
| บริษัท โมบาย บรอดแบนด์       | ปัจจุบันยังมิได้ประกอบธุรกิจ           | 99.99   |
| บิสซิเนส จำกัด (เอ็มบีบี)       |                                |         |
+---------------------------+--------------------------------+---------+
| บริษัท แอดวานซ์ โมบาย        | ปัจจุบันยังมิได้ประกอบธุรกิจ           | 99.99   |
| บรอดแบนด์ จำกัด (เอเอ็มบี)    |                                |         |
+---------------------------+--------------------------------+---------+
| บริษัท แอดวานซ์ บรอดแบนด์     | ปัจจุบันยังมิได้ประกอบธุรกิจ           | 99.97   |
| เน็ทเวอร์ค จำกัด (เอบีเอ็น)    |                                |         |
| ^(2/)                     |                                |         |
+---------------------------+--------------------------------+---------+
| บริษัทร่วมทุน                 | ประเภทธุรกิจ                     | สัดส่วน   |
|                           |                                | การถือหุ้น |
|                           |                                | (%)     |
+---------------------------+--------------------------------+---------+
| บริษัท                      | ศูนย์ให้บ                         | 20.00   |
| ศูนย                       | ริการระบบสารสนเทศและฐานข้อมูลกลาง |         |
| ์ให้บริการคงสิทธิเลขหมายโทรศัพท์ | ประสานงานการโอนย้ายผู้ให้บริการโทร  |         |
| จำกัด (ซีแอลเอช)            | คมนาคมเพื่อการคงสิทธิเลขหมายโทรศัพท์ |         |
+---------------------------+--------------------------------+---------+
| บริดจ์ โมบาย พีทีอี แอลทีดี      | ให้บริการเกี่ยวกับเ                 | 10.00   |
| (บีเอ็มบี)                   | ครือข่ายโทรศัพท์เคลื่อนที่ในภาคพื้นเอเชีย |         |
|                           | แปซิฟิค                          |         |
|                           | เพื่อให้บริก                       |         |
|                           | ารเครือข่ายโทรคมนาคมระหว่างประเทศ |         |
+---------------------------+--------------------------------+---------+

^(1/) ส่วนที่เหลือร้อยละ 49 ถือโดยบุคคลอื่นที่ไม่มีความขัดแย้งกัน

^(2/) บจ. แอดวานซ์ บรอดแบนด์ เน็ทเวอร์ค ได้จดทะเบียนจัดตั้งบริษัทกับกระทรวงพาณิชย์
เมื่อวันที่ 11 พฤศจิกายน 2554

[]

[]

[TABLE]

3.4 เป้าหมายการดำเนินธุรกิจใน 3-5 ปี

จากการที่อัตราการเข้าถึงบริการโทรศัพท์เคลื่อนที่ต่อประชากรเพิ่มขึ้นเกินกว่าร้อยละ 105
ทำให้การเติบโตของรายได้ในอุตสาหกรรมบริการโทรศัพท์เคลื่อนที่กำลังจะเปลี่ยนจากการเติบโตโดยบริการเสียงเป็นการเติบโตโดยบริการข้อมูล
ซึ่งแนวโน้มดังกล่าวสังเกตได้จากรายได้บริการข้อมูลเติบโตกว่าร้อยละ 30 ต่อปีในรอบ 3
ปีที่ผ่านมา ในขณะที่รายได้จากบริการเสียงค่อนข้างทรงตัว
สิ่งที่เกิดขึ้นได้บ่งชี้ถึงทิศทางของอุตสาหกรรมในอนาคตได้อย่างชัดเจน

ในระยะ 3-5 ปีข้างหน้า บริษัทคาดว่ารายได้จากบริการเสียงจะยังคงทรงตัวต่อไปได้
ในขณะที่รายได้จากบริการข้อมูลจะเติบโตได้ถึงร้อยละ 25 ถึง 30 ต่อปี
ผู้บริโภคจะมีการใช้อุปกรณ์ประเภทสมาร์ทดีไวซ์ เช่น สมาร์ทโฟน แท็บเล็ต และแอร์การ์ด
เพิ่มขึ้นอย่างต่อเนื่อง ดังจะเห็นได้จากในปี 2554 ที่ผ่านมา
รายได้จากการขายอุปกรณ์เพิ่มขึ้นร้อยละ 41 จากกระแสความนิยมในอุปกรณ์ดังกล่าว

ในปี 2554 ที่ผ่านมา ผู้บริโภคมีความต้องการเชื่อมต่ออินเทอร์เน็ตมากขึ้น
โดยเฉพาะเพื่อใช้งานสังคมออนไลน์ แม้ว่าส่วนใหญ่ของโครงข่ายโทรศัพท์เคลื่อนที่ยังใช้เทคโนโลยี
2G ก็ตาม ความต้องการใช้งานดังกล่าวส่งผลให้ปริมาณการใช้งานข้อมูลผ่านอินเทอร์เน็ตเคลื่อนที่นั้น
เพิ่มขึ้นอย่างชัดเจน
และจากบริการโทรศัพท์ประจำที่ซึ่งมีอย่างจำกัดเป็นอีกปัจจัยหนึ่งที่ผลักดันให้การใช้งานอินเทอร์เน็ตผ่านโครงข่ายโทรศัพท์เคลื่อนที่เติบโตขึ้นเช่นกัน
และสามารถกล่าวได้ว่าจำนวนการเชื่อมต่ออินเทอร์เน็ตผ่านโครงข่ายโทรศัพท์เคลื่อนที่ในปัจจุบันมีมากกว่าการเชื่อมต่อผ่านโทรศัพท์ประจำที่
บริษัทเชื่อว่าแนวโน้มการใช้งานที่เพิ่มขึ้นดังกล่าวจะคงอยู่ต่อไปได้ในระยะเวลา 3-5 ปีข้างหน้า

จากความต้องการใช้งานอินเทอร์เน็ตข้างต้น
บรรดาผู้ให้บริการโทรศัพท์เคลื่อนที่ต่างมีความต้องการที่จะสรรหาคลื่นความถี่ใหม่โดยเฉพาะอย่างยิ่งคลื่นความถี่
2.1 กิกะเฮิรตซ์ เพื่อนำมาลงทุนสร้างบริการตอบสนองความต้องการดังกล่าว
อีกทั้งคลื่นความถี่ใหม่ยังเป็นการเปลี่ยนข้อจำกัดของการดำเนินธุรกิจบนสัญญาร่วมการงานแบบสร้าง-โอนกรรมสิทธิ์-ดำเนินงาน
(Built-Transfer-Operate) ในปัจจุบันอีกด้วย
บริษัทคาดว่าจำนวนผู้ใช้บริการอินเทอร์เน็ตเคลื่อนที่จะเพิ่มสูงขึ้นอย่างต่อเนื่อง
ทั้งจากปริมาณอุปกรณ์สมาร์ทดีไวซ์และโครงข่ายเทคโนโลยี 3G เต็มรูปแบบ
รวมทั้งมูลค่าของอุตสาหกรรมบริการโทรศัพท์เคลื่อนที่จะเติบโตขึ้นทั้งจากปริมาณการใช้งานอินเทอร์เน็ตเคลื่อนที่ที่เพิ่มขึ้นและจากบริการใหม่
อาทิเช่น บริการอินเทอร์เน็ตความเร็วสูงไร้สาย และแอพพลิเคชั่นบนโครงข่ายความเร็วสูง

ได้รับใบอนุญาตคลื่นความถี่โทรคมนาคม

การได้รับใบอนุญาตคลื่นความถี่ใหม่ถือเป็นความสำคัญสูงสุดของบริษัทในขณะนี้
เพราะนอกจากจะช่วยสนับสนุนการเติบโตของรายได้จากบริการข้อมูลแล้วยังช่วยให้บริษัทสามารถดำเนินและพัฒนาธุรกิจต่อไปได้ในอนาคต
คลื่นความถี่ 900 เมกะเฮิรตซ์ ที่บริษัทครอบครองอยู่ปัจจุบันนี้ รองรับการใช้บริการของลูกค้าถึงกว่า
33 ล้านเลขหมายพร้อมทั้งรองรับปริมาณการใช้งานบริการข้อมูลที่ยังคงเติบโตอย่างต่อเนื่อง
จำนวนผู้ใช้บริการอินเทอร์เน็ตเคลื่อนที่ของบริษัทเพิ่มจาก กว่า 7.5 ล้านราย ในปี 2553
มาเป็นกว่า 9 ล้านราย ในปี 2554 และถ้าอัตราการเติบโตยังคงอยู่ในระดับนี้
ปริมาณคลื่นความถี่ที่ครอบครองในปัจจุบันจะสามารถรองรับปริมาณการใช้งานดังกล่าวได้อย่างจำกัด
และหากไม่มีการจัดสรรคลื่นความถี่ใหม่เพิ่มเติม
โอกาสที่จะมีโครงข่ายอินเทอร์เน็ตความเร็วสูงทั่วประเทศไทยจะเป็นไปได้ยาก

ปัจจุบัน ธุรกิจของบริษัทดำเนินการตามสัญญาร่วมการงานแบบสร้าง-โอนกรรมสิทธิ์-ดำเนินงาน อยู่
2 ฉบับซึ่งจะครบอายุในปี 2556 และปี 2558
ดังนั้นการได้รับใบอนุญาตคลื่นความถี่เพื่อประกอบกิจการฉบับใหม่ก่อนที่สัญญาร่วมการงานปัจจุบันจะหมดอายุทั้งหมดนั้น
จึงมีความสำคัญ เพื่อให้การบริการลูกค้าจำนวนกว่า 33 ล้านเลขหมายยังคงเป็นไปอย่างต่อเนื่อง
คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ หรือ กสทช.
ได้ให้ความสำคัญในการจัดสรรคลื่นความถี่และกำลังดำเนินการในส่วนของแผนแม่บทการบริหารคลื่นความถี่ของทั้งอุตสาหกรรมโทรคมนาคมและอุตสาหกรรมกระจายเสียงและโทรทัศน์
ซึ่งคาดว่าจะประกาศใช้ในต้นปี 2555 และแม้ว่าสัญญาร่วมการงานจะเริ่มหมดอายุในปี 2556
บริษัทเชื่อว่า กสทช.
จะกำหนดมาตรการให้การเปลี่ยนผ่านจากบริการโทรศัพท์เคลื่อนที่บนสัญญาร่วมการงานไปสู่บริการบนระบบใบอนุญาตเป็นไปอย่างราบรื่น
ต่อเนื่อง เพื่อให้มั่นใจได้ว่าผู้บริโภคจะได้ใช้บริการโทรศัพท์เคลื่อนที่อย่างต่อเนื่อง
บริษัทมีความต้องการที่จะเข้าร่วมการประมูลใบอนุญาตคลื่นความถี่ต่างๆ ที่จะเกิดขึ้นในอนาคต
เพื่อคงความสามารถในการแข่งขันและเพื่อโอกาสในการพัฒนาธุรกิจใหม่

สร้างการเติบโตของรายได้จากบริการข้อมูล

จากปัจจัยทั้งในเรื่องคอนเทนต์หรือแอพพลิเคชั่นที่มีจำนวนและความซับซ้อนสูงขึ้น
กระแสความนิยมสังคมออนไลน์และอุปกรณ์สมาร์ทดีไวซ์
รวมไปถึงข้อจำกัดของสาธารณูปโภคพื้นฐานอย่างโทรศัพท์ประจำที่ล้วนส่งผลให้ผู้บริโภคมีความต้องการเชื่อมต่ออินเทอร์เน็ตผ่านอุปกรณ์มือถือมากขึ้น
การใช้งานอินเทอร์เน็ตในประเทศไทยเติบโตอย่างแข็งแกร่ง
แม้ความเร็วในการให้บริการส่วนใหญ่จะอยู่ในระดับเทคโนโลยี 2G ก็ตาม นอกจากนี้
ภาครัฐบาลของประเทศไทยเองได้พยายามส่งเสริมการเข้าถึงบริการอินเทอร์เน็ตให้ได้ทั่วประเทศไทย
โดยเฉพาะอย่างยิ่งในพื้นที่บริการอินเทอร์เน็ตที่ยังเข้าไม่ถึง ดังนั้น
บริษัทเชื่อว่าบริการอินเทอร์เน็ตเคลื่อนที่จะมีความแพร่หลายมากขึ้นเรื่อยๆ
และความต้องการเชื่อมต่ออินเทอร์เน็ตผ่านโครงข่ายโทรศัพท์เคลื่อนที่จะยังคงเติบโตอย่างเด่นชัดเช่นนี้ต่อไปในอีก
3 ถึง 5 ปีข้างหน้า

สำหรับเอไอเอสแล้ว เราเชื่อมั่นในการทำธุรกิจแบบเกื้อกูลกัน
ร่วมกันทำธุรกิจระหว่างคู่ค้าที่มีความเชี่ยวชาญในแต่ละด้านหรือที่เรียกว่าอีโคซิสเต็ม (Ecosystem)
หรือ ระบบนิเวศในโลกธุรกิจ
บริษัทสามารถร่วมมือกับคู่ค้าทางธุรกิจในการพัฒนาสินค้าและบริการที่พิเศษเฉพาะลูกค้าของเอไอเอส
นอกจากนี้ บริษัทได้สร้างปรัชญา Quality-DNAs (Quality-Device, Network,
Application and Service) ขึ้นมา
เพื่อสนับสนุนการเติบโตของรายได้จากบริการข้อมูลโดยใช้กลยุทธ์ที่เน้นด้านคุณภาพ
และต่อไปในอนาคต บริษัทจะยังคงร่วมมือกับผู้ผลิตอุปกรณ์ต่างๆ
เพื่อเพิ่มจำนวนอุปกรณ์สมาร์ทดีไวซ์ในตลาด ซึ่งจะเพิ่มรายได้จากบริการข้อมูล
โดยจะนำเสนออุปกรณ์ให้หลากหลายมากขึ้นและตอบสนองทุกกลุ่มลูกค้า
เมื่อบริษัทได้รับใบอนุญาตคลื่นความถี่ 2.1 กิกะเฮิรตซ์ แล้ว บริษัทจะขยายโครงข่าย 3G
อย่างรวดเร็วเต็มรูปแบบและสามารถใช้งานร่วมกับโครงข่ายปัจจุบันได้อย่างต่อเนื่อง
นอกจากนี้แอพพลิเคชั่นและคอนเทนต์สำหรับลูกค้าของเอไอเอสจะถูกพัฒนาอย่างเพื่อกระตุ้นปริมาณการใช้งานข้อมูล
รวมทั้งรักษาฐานลูกค้า
และในขณะเดียวกันจะใช้เป็นเครื่องดึงดูดให้ลูกค้าใหม่มาใช้บริการของบริษัทด้วย
เอไอเอสได้เตรียมทีมงานที่มีความเชี่ยวชาญด้านบริการข้อมูลและโซลูชั่นต่างๆ
สำหรับลูกค้าไว้โดยเฉพาะอีกด้วย

เป็นแบรนด์อันดับหนึ่งในใจลูกค้า

แบรนด์เอไอเอสได้สะท้อนถึงตัวตนของบริษัทรวมทั้งเป็นตัวกำหนดทิศทางและความสำเร็จของธุรกิจในอนาคต
บริษัทได้ทำการเปลี่ยนโฉมแบรนด์ใหม่เพื่อตอบสนองต่อการเปลี่ยนแปลงที่เกิดขึ้นในอุตสาหกรรมโทรคมนาคมไทย
และเพื่อเตรียมพร้อมสำหรับอนาคตและโอกาสทางธุรกิจใหม่ๆ การรีแบรนด์ของบริษัทในปี 2554
ที่ผ่านมาได้เน้นย้ำความมุ่งมั่นของบริษัทที่จะบริการลูกค้าให้ดีที่สุด โดยสัญลักษณ์และแนวคิดใหม่คือ
ชีวิตในแบบคุณ จะเป็นตัวกำหนดทิศทางของบริษัท

ลูกค้าจะได้รับประสบการณ์การเปลี่ยนแปลงนี้เริ่มตั้งแต่สัญลักษณ์ใหม่รูปรอยยิ้มสีเขียวของบริษัทที่ดูสดใสและเป็นมิตรมากกว่าเดิม
รวมทั้งลูกค้าจะได้รับรู้ถึงความคิดสร้างสรรค์และความเป็นมิตรของบริษัท
นอกจากนี้บริษัทได้สร้างการรับรู้และวัฒนธรรมในองค์กรเพื่อให้สอดคล้องกับแบรนด์ใหม่
โดยการกำหนดค่านิยมหลัก 4 ประการเพื่อใช้เป็นแนวทางในทุกๆสิ่งที่เราทำ ซึ่งได้แก่
ความคิดสร้างสรรค์ ความช่วยเหลือ ความเข้าใจลูกค้าอย่างลึกซึ้ง และความเป็นมืออาชีพ
เพื่อให้บริษัทสามารถนำเสนอบริการในรูปแบบชีวิตในแบบคุณให้กับลูกค้าได้

เอไอเอสพร้อมสำหรับโอกาสทางธุรกิจใหม่ๆ
ที่จะเกิดขึ้นในอนาคตและพร้อมสำหรับความสำเร็จในอนาคต บริษัทพร้อมสำหรับการให้บริการ 3G
เต็มรูปแบบในอนาคตและการเปลี่ยนแปลงในอุตสาหกรรมที่กำลังจะเกิดขึ้น และที่สำคัญที่สุดคือ
เอไอเอสพร้อมที่จะให้บริการลูกค้าในสิ่งที่ต้องการและในเวลาที่คุณต้องการตามแนวคิด
ชีวิตในแบบคุณ